VRG “Partnerība „Daugavkrasts”” teritorijas attīstības politika vērsta uz dabas resursu un vides saglabāšanu un ilgspējīgu izmantošanu, kā vienu no nozīmīgākiem teritorijas attīstības potenciāliem. Dabas teritorijas, to saglabātība un pieejamība nākotnē būs viens no galvenajiem dzīves vides augstas kvalitātes rādītājiem. Daugavas krasts ar tā ainavu ir viena no teritorijas vērtībām un piesaistošais faktors, kas padara VRG “Partnerība „Daugavkrasts”” teritoriju īpaši pievilcīgu dzīves vietai un tūrismam. Rīgas aglomerācijas novietojums, lielās mežu platības, kā arī daudzo ūdenskrātuvju – Daugavas, Sausās Daugavas, Ķekavas, Misas, Olektes upju teritorijas veido dabisku attīstības potenciālu, kas padara vietējo teritoriju pievilcīgu tūrisma attīstībai. Tā ir iespēja attīstīt dažāda profila tūrisma nozares uzņēmumus, kuri piedāvā augstas kvalitātes un plašu pakalpojumu spektru, apmierinot katra klienta vajadzības un vēlmes. Ir jāpilnveido esošie un jāveido jauni tūrisma maršruti (tai skaitā – dabas takas, veloceliņi, aktīvais, ūdens, dabas un darījumu tūrisms), īpaši domājot par apkārtējās vides sakopšanu. Starpteritoriālās un starptautiskās sadarbības mērķis ir sadarbības teritoriju ekonomiskās izaugsmes veicināšana un sabiedrisko aktivitāšu dažādošana, veicinot saturīgu brīvā laika pavadīšanu. Jauns redzējums un jaunas dimensijas atbalsta un veicina jaunu darba metožu iepazīšanu un apguvi. Starpvalstu sadarbībā gūtā pieredze var paplašināt uzņēmējdarbības apvāršņus un mudināt uzņēmumus uzlabot darba procesu. Tā rezultātā lauku apvidi gūst sociālekonomisku labumu un / vai tiek labvēlīgi ietekmēta to vide. Starpvalstu sadarbība var pavērt jaunas uzņēmējdarbības iespējas, kuru rezultātā var palielināt ražojumu noietu; sadarbības partneris var uzlabot savu ražojumu vai procesu un paplašināt savas zināšanas. Tā vietā, lai konkurētu, sadarbībā iesaistītās puses var izmantot savā labā partneru īpašības, kuras tiem pašiem nepiemīt, un gūt labumu no līdzīgajām īpašībām. Starpteritoriālie projekti vislabāk var tikt realizēti ar kaimiņu VRG – Salaspils un Stopiņu partnerību kopīgo ūdens resursu – Sausās Daugavas un Rīgas HES ūdenskrātuves apsaimniekošanai un attīstībai, kultūrvēsturisko resursu izmantošanu tūrisma attīstībai, partnerību „Zied zeme” - kopīgo ūdens resursu – Rīgas HES ūdenskrātuves apsaimniekošanai un attīstībai, kultūrvēsturisko resursu un tūrisma objektu izmantošanu tūrisma attīstībai, Pierīgas partnerību – dabas resursi kopīgai izmantošanai, kopīgas infrastruktūras veidošanai un attīstībai. Ideju līmenī ir uzsāktas diskusijas ar citām attālākām VRG Latvijā kopīgu projektu realizēšanai, arī lai sagatavotu kopīgu tūrisma produktu piedāvāšanai ārvalstu VRG. Ņemot vērā to, ka Ķekavas novada pašvaldībai ir izveidojusies cieša sadarbība ar Raseiniai pašvaldību Lietuvā, kā arī notikušās vairākas tikšanās ar Raseiniai partnerības un pašvaldības pārstāvjiem, tad starptautiskie projekti tiks gatavoti sadarbības ciešākai veidošanai ar Raseiniai rajona VRG. Abu teritoriju iedzīvotājiem ir kopīgas vēlmes sadarboties, abas pašvaldības un VRG ir savā starpā diezgan līdzīgas teritorijas platības un iedzīvotāju skaita ziņā, abas pašvaldības atrodas tuvumā intensīviem autoceļiem, tajās ir dziļas kultūrvēsturiskās saknes, attīstās vietējā amatniecība. Abas partnerības atrodas salīdzinoši netālu viena no otras, tikai dažu stundu brauciena attālumā, un iespējams sagatavot kvalitatīvu starptautiskā projekta pieteikumu amatniecības attīstībai ekonomiskās sadarbības ietvaros, iedzīvotāju apmaiņai, aktīva un veselīga dzīvesveida veicināšanai, rīkojot kopīgus sporta pasākumus sabiedrisko aktivitāšu ietvaros. Starptautiskās sadarbības projekti veicinās tūrisma attīstību iesaistītajās VRG teritorijās gan realizējot iedzīvotāju apmaiņu, gan sagatavojot kopīgus tūrisma produktus potenciālajiem tūristiem no lielākām apdzīvotām vietām pašu valstīs, gan no trešajām valstīm. Starptautisko projektu dalībnieki realizēs pieredzes apmaiņu saistībā ar dažādu tautsaimniecības sektoru, amatniecības,